Oljas
Oljas (it. Oglio, lot. Ollius, Olius) – upė šiaurės Italijoje, Lombardijos srityje; Po kairysis intakas. Prasideda susiliejus dviem upokšniams (Narkanelui ir Fridžidolfui) Pietinėse Klintinėse Alpėse, Ortlerio kalno papėdėje, Stelvijo nacionaliniame parke. Teka į pietvakarius Kamonikos slėniu, prateka Izeo ežerą. Žemupyje pasuka į pietryčius ir teka Po lyguma. Įteka į Po netoli Čezolės, į pietryčius nuo Mantovos. Didžiausi intakai: Kjezė, Mela, Alionė, Decas, Kerijas. Upė naudojama drėkinimo ir hidroenergijos reikmėms.